laion/Wikipedia-Exotic huggingface dataset:
רווח (חשבונאות)

רווח בחשבונאות הוא ההפרש החיובי המתקבל במהלך פעילות כלכלית מהכנסה לאחר ניכוי הוצאות שהוצאו ביצירת אותה הכנסה, בתקופה חשבונאית מסוימת. אם הסכום שמתקבל הוא שלילי - נוצר הפסד. קיימות הגדרות רבות לרווח, הנובעות משימושים שונים למושג. ההגדרה הכלכלית לרווח שונה מההגדרה החשבונאית, וכן קיימים מונחים לסוגי רווח שונים - רווח גולמי, רווח תפעולי, וכדומה. רווח חשבונאי הוא התוצאה של דוח רווח והפסד. ככזה, הוא מתייחס לפירמות, ולא ליחידים. הוא משקף את הפעילות הכלכלית בתקופה אליה מתייחס הדוח. הרווח החשבונאי מורכב מהפדיון, או ההכנסות, מהן מנוכות הוצאות החברה, כעלות המכר, עלויות שיווק, עלויות ניהול החברה, ועוד. בסוף התקופה החשבונאית, נתון הרווח מועבר ליתרת הרווח בהון העצמי (נקראת גם "עודפים"), המייצגת את הרווחים/הפסדים נטו שנצברו מתקופות קודמות בהון העצמי ועדיין לא חולקו כדיבידנד. מיתרה זאת, ניתן לחלק בעתיד דיבידנדים, באישור הדירקטוריון. רבים רואים ברווח החשבונאי עיוות של המציאות הכלכלית והעסקית, ואילו אחרים רואים בו רע הכרחי, שנותן תמונה אודות הפעילות העסקית של הפירמה, ונותן כלי השוואה אחיד בין החברות השונות. הרווח החשבונאי הקלאסי כולל מספר תתי-סעיפים עיקריים. דוח רווח והפסד מתחיל משורת הפדיון, או ההכנסות. כבר בשורת הפדיון נוצרת בעיה בהגדרת הרווח. בעיה זו נקראת לעיתים "עיתוי ההכרה בהכנסה". הפדיון מוגדר כזרימה של סחורות ושירותים אל מחוץ לפירמה, או כתמורה לפירמה ממכירת סחורות ושירותים אלה. ברם, מאחר שהדוח הוא תקופתי, הרי ששירות יכול שייפרש על שתי תקופות עוקבות, ואז קיים הכרח לחלק את התמורה ביניהן. סחורות שנשלחו ללקוח בחו"ל וטרם הגיעו ליעדן - האם ניתן לרושמן כהכנסה. בעיה נוספת היא האם בכלל ניתן להכיר בהכנסות מסוימות. חברות רבות נוטות להגדיל את שורת המכירות לקראת תום התקופה החשבונאית כדי להציג מצג לפיו מכירותיהן צמחו וכדי לעמוד בתחזיות אנליסטים. בפועל, מכירות אלו מתבצעות באשראי, ונרשם כנגדן חוב לקוח. בפועל, רבים המקרים בהם המכירה מתבטלת, והרווח הופך להפסד. רווח גולמי הוא פדיון הפירמה בניכוי עלות המכר. שיעור הרווח הגולמי (רווח גולמי / פדיון) הוא מדד המאפשר להבין עד כמה העסק יעיל מבחינת ייצור והפצת התוצר. ערך מורחב – רווח תפעולי ההפרש בין הכנסות החברה לבין הוצאותיה בגין כל פעולותיה בתחומי העיסוק העיקריים שלה לפני ניכוי מס ובדרך כלל לפני ניכוי הוצאות או הכנסות מימון. למעשה, הרווח התפעולי לוקח את הרווח הגולמי ומנכה ממנו את העלויות הנוספות הדרושות לתפעול השוטף של החברה, כגון הוצאות מחקר ופיתוח, הוצאות מכירה ושיווק (פרסום), הוצאות הנהלה וכלליות והוצאות/הכנסות תפעוליות אחרות. בניגוד להפסד גולמי, אם החברה רושמת רווח גולמי והפסד תפעולי, ייתכן כי ניתן להחזירה לרווחיות תפעולית על ידי ייעול וקיצוץ בעלויות המצוינות לעיל. חישוב שיעור הרווח התפעולי: שיעור רווח תפעולי = רווח תפעולי / מכירות היחס מראה כמה תורם כל שקל מכירות לרווח התפעולי ומהם שולי הביטחון לאחר הוצאות מכירה והנהלה שישמשו לתשלומי ריבית והוצאות אחרות. הרווח לאחר תשלום המיסים (בדרך כלל מס חברות) החלים עליו. הרווח הכולל מתקבל מהוספת הרווח הכולל האחר לרווח הנקי. משה כהן, בדיקת רווחיות עסק: חישוב רווח תפעולי, גולמי ונקי
GloFish

GloFish (גלופיש) הוא השם המסחרי של דגי זברה מהונדסים גנטית אשר בוהקים בחושך תחת אור אולטרה סגול. דג זה זמין בצבעים אדום, כחול, ירוק, צהוב וסגול. הגלופיש הוא בעל החיים הראשון שמהונדס גנטית אשר זמין לציבור כחיית מחמד. על דג זברה זה, תוצר של הנדסה גנטית, נרשם פטנט ושמו GloFish (גלופיש), הוא סימן מסחרי רשום, אשר הזכויות בו נמצאות כיום בבעלות החברה האמריקנית Spectrum Brands Inc, אשר במאי 2017 רכשה את הזכויות על גלופיש מהחברה האמריקנית Yorktown Technologies. בשנת 1999 הצליחו חוקרים מסינגפור להנדס גנטית את דג הזברה על ידי הכנסת DNA זר של מדוזות סוכך שהשתלב ב-DNA של דג הזברה. כתוצאה מכך, דגי הזברה שמהונדסים גנטית באופן זה בוהקים בחושך כאשר הם נחשפים לאור אולטרה סגול. מפתחי הדג באוניברסיטה הלאומית של סינגפור אשר רשמו פטנט על הדג מכרו בהמשך את הזכויות על הפטנט לחברה מסחרית מטקסס בשם יורקטאון טכנולוגיות. בחודש דצמבר 2003, לאחר רכישת הזכויות, החל הדג להיות משווק מסחרית למגדלי דגי נוי בארצות הברית. במחצית שנת 2006, לאור ההצלחה בשיווקו המסחרי של הדג, החלה חברת יורקטאון לשווק את הדג בצבעים זוהרים נוספים: ירוק, כתום וצהוב. באיחוד האירופי וכמו גם בקנדה אסור לשווק ולגדל בעלי חיים מהונדסים גנטית ובדיקות גנטיות מיוחדות פותחו לזיהויו של הדג. עם תחילת שיווקו של הדג התעוררו שאלות בארצות הברית באשר לסיכונים הסביבתיים העלולים להתרחש כתוצאה משיווקו המסחרי של דג מהונדס גנטית בשוק החופשי. לאחר בדיקה הודיע מינהל המזון והתרופות האמריקאי כי מכיוון שדגי אקווריום אינם משמשים למאכל, אין הדג מהווה סכנה לשרשרת המזון. אין אף כל ראיה המצביעה על כך כי דגי זברה אשר שונו גנטית מהווים סיכון סביבתי גדול יותר מדגי זברה רגילים. לכן החליט מינהל המזון והתרופות האמריקאי שלא לאכוף הגבלות כלשהן על שיווקו המסחרי של הדג. היוצאת מן הכלל הייתה מדינת קליפורניה בה במקור נאסר סחר ובעלות של דגים מהונדסים גנטית. אף על פי כן החלטה זו התקבלה לפני שהחלה מכירת הגלופיש בארצות הברית, בעיקר בשל חששות משימוש בהנדסה גנטית על מנת לגרום לצמיחה מהירה יותר עבור דגי סלמון. בשנת 2015 הסחר והבעלות של דגי גלופיש הותר גם בקליפורניה. סלמון אקווה-אדוונטג' אורגניזם מהונדס גנטית הנדסה גנטית מדיה וקבצים בנושא GloFish בוויקישיתוף Rehbein H. & Bogerd J. Identification of Genetically Modified Zebrafish ( Danio rerio) by Protein- and DNA-Analysis. J. Verbr. Lebensm. 2007;2:122–125. FDA Statement Regarding Glofish December 9, 2003.
ז'קט פרקה

ז'קט פרקה הוא ז'קט באורך הירכיים עם כובע (המכונה ברדס או קפוצ'ון), בדרך כלל עמיד כנגד גשם. פעמים רבות, הוא מצויד בשרוכים או חוטי גומי המושחלים במותניים ובפתחי הידיים לכיווץ המפתחים. מקור המילה פרקה בשפת ננט, שמקורה באיים הסמואיים. הפרקה דומה לאנוראק, שמקורו בגרינלנד. ההבדל ביניהם הוא שלרוב אנוראק עשוי מחומר עמיד למים וז'קט פרקה לרוב כולל גם ריפוד חם. ז'קט פרקה שימש את הצבא האמריקאי במלחמת קוריאה. ז'קט פרקה של טייסים הפך למועדף באופנת המוד בשנות ה-60. פרקה אזרחי יוצר בארצות הברית בשנות ה-80. הוא נקרא שנורקל פרקה כיוון שמחובר לו ברדס (קפוצ'ון) הניתן לשליפה. היום ז'קט פרקה הוא פריט אופנתי המעוצב על ידי מעצבי צמרת. אנוראק מדיה וקבצים בנושא ז'קט פרקה בוויקישיתוף ז'קט פרקה, באתר The History of the Fishtail Parka, ‏2015
שואב אבק רובוטי

שואב אבק רובוטי הוא רובוט ביתי המסוגל לנקות רצפות באופן אוטומטי באמצעות שאיבת האבק מהן. בשנת 1996 השיקה חברת Electrolux את שואב האבק הרובוטי הראשון. שואבי האבק הרובוטיים הראשונים עבדו היטב, אך היו מתנגשים לעיתים תכופות יותר באובייקטים, נעצרים באופן פתאומי כאשר הגיעו לקירות ולחפצים אחרים, ולא הצליחו לנקות באופן מוחלט את כל הרצפה. כתוצאה מכך, המוצר המקורי לא זכה להצלחה בשווקים, ושיווקו הופסק לבסוף. בשנת 2001 בנתה חברת הטכנולוגיה הבריטית דייסון את שואב האבק רובוטי DC06. עם זאת, בשל מחירו הגבוה של המוצר הוא מעולם לא שוחרר לשוק. בשנת 2002 השיקה חברת הטכנולוגיה האמריקנית iRobot את שואב האבק הרובוטי רומבה. רומבה היה מסוגל לשנות כיוון כאשר נתקל במכשול, לזהות כתמים מלוכלכים על הרצפה, ולהימנע מליפול במדרגות. הרומבה הפך פופולרי מהר מאוד. על אף שרומבה לא היה שואב האבק הרובוטי הראשון, הוא היה שואב האבק הרובוטי הראשון שזכה להצלחה מסחרית כלשהי, ועד 2004 נמכרו מעל למיליון יחידות של המוצר. בשנת 2014 השיקה דייסון את שואב האבק הרובוטי Dyson 360 Eye, אשר מצויד במצלמת 360 מעלות המותקנת על החלק העליון שלו ומאפשרת לספק ניווט טוב יותר לשואב האבק מאשר מותגי שואבי אבק רובוטיים אחרים. בשנת 2016 טען מנכ"ל חברת iRobot קולין אנגל כי 20% משואבי האבק ברחבי העולם הם שואבי אבק רובוטיים. נכון לשנת 2018, מכשולים כגון צואת בעלי חיים, כבלים ונעליים נותרו מכשולים שקשה במיוחד לשואבי האבק הרובוטיים לנווט סביבם. הראשון אף יכול לגרום נזק בלתי הפיך לשואב, אם הוא עובר מעליו. מדיה וקבצים בנושא שואב אבק רובוטי בוויקישיתוף "Invention of Robotic Vacuum Cleaners". Vacuum Cleaner History. נבדק ב-2018-03-05. Ulanoff, Lance. "Dyson Wants to Build a Robot Vacuum that Can See". "the history of the roomba". 20% of All Vacuums are Robots, 2016-11-08. Retrieved 2018-05-25. Bryan Heater (2017-12-06). "PerceptIn has raised $11 million to help robotic vacuums and self-driving cars see". TechCrunch. נבדק ב-2018-05-25. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
סינכרופטר

סינכרופטר הוא סוג של מסוק המשתמש בשני רוטורים המותקנים בצמוד צד בצד עם הטיה מתונה החוצה. סוג מסוק זה מתאפיין בשיכוך הפרעות ואי איזונים אופייניים למסוקים טהורים, בדחף גדול ביכולת נשיאת משקל, אבל גם בביצועים נחותים בשיוט ושליטה בעייתית בסבסוב. ערך מורחב – התפתחות המסוק הקונספט של מסוק סינכרופטר פותח על ידי אנטון פלטנר הגרמני במהלך שנות ה-30 המאוחרות, המסוק שיוצר בעקבות הקונספט, הפלטנר Fl 282 קליברי היה למסוק הסדרתי המבצעי הראשון בעולם, הוא יוצר במספרים מצומצמים ושימש כמסוק קל ללוחמה בצוללות במהלך מלחמת העולם השנייה. אף על פי שתצורה זאת לא הייתה פופולרית בקרב יצרני מסוקים לאחר המלחמה, חברת קאמאן אימצה תצורה זאת ויצרה מספר מסוקים מוצלחים החל משנות ה-50. סינכרופטר משתמש בתמסורת סבוכות, כלומר משתלבות יחד וסובבות בכיוונים שונים המפעילים שני רוטורים נפרדים המותקנים צד בצד המוטים בזווית מתונה החוצה, זה מאפשר סיבוב מסונכרן של להבי הרוטורים הסובבים במופע של 90 מעלות יחסית אחד לשני כאשר הלהבים עולים מעל לראש הרוטור הצמוד. הרוטורים הם לרוב דו-להביים. תצורה זאת מתאפיינת בביטול הפיתול האופייני למסוקים טהורים על ידי שני הרוטורים הסובבים בכיוונים הפוכים בצורה מסונכרנת ומכאן שמו של סוג המסוק. בשל שיש שני רוטורים, שטח הדיסקה גדול יותר ועומס דיסקה נמוך יותר ממסוק טהור בעל מוטת להבים דומה. המסוק מצטיין ביכולת נשיאת משקל וביצועים טובים בגבהים רמים. הסיבוב המסונכרן מאפשר שיכוך וביטול של אי איזונים האופיינים למרבית סוגי המסוקים ולכן סינכרופטרים הם יציבים ופשוטים יחסית להטסה. השליטה בסבסוב מושגת, בדומה לרוטור קואקסיאלי, על ידי יצירת הבדל פיתול - כלומר רוטור אחד מעלה זווית פסיעה כאשר הרוטור השני מוריד זווית פסיעה. במספר מסוקי קאמאן שכוללים הפרדה גדולה יחסית בין הרוטורים שליטה נוספת מוקנה על ידי פקודה מחזורית הפרשית בעלרוד, כאשר רוטור אחד נותן פקודה קדימה והרוטור השני אחורה. לרוב סיבוב הרוטור מתוכנן בשביל שהלהב המתקדם יהיה מעל לגוף, זה מאפשר שיכוך מסוים של הנטייה של המסוק להרים אף בשיוט שכן מרבית העילוי בשלב זה נוצר על ידי הלהב המתקדם ושטף האוויר שלו לוחץ על המבנה הקדמי של גוף המסוק. החסרונות של המסוק הם שהתקנה צד-בצד עם שני פיילונים ארוכים יוצרים גרר רב ולכן זה מקטין משמעותית את ביצועי המהירות. סינכרופטר סובל מיכולת פיקוד מוגבלת מאוד בסבסוב מה שדורש משטחי מייצב כיוון והגה כיוון גדולים יחסית. כמו כן, הרוטורים המוטים לצדדים מתקרבים לקרקע ומהווים סכנה לאנשים סביב ודורש גישה מקדימה או מאחורי המסוק, וזה לרוב דורש העלאת נוסעים או אלונקות בחלק האחורי של המסוק בלבד. פלטנר Fl 265 פלטנר Fl 282 קליברי קלנט XR-8 קאמאן K-225 קלנט XR-10 פרגה E-1 SNCAC NC.2001 אבלי קאמאן HH-43 האסקי קאמאן K-700 קליבאו CW-105F דה-גראו RDX1091 האמינגבירד קאמאן K-MAX מסוק קואקסיאלי מסוק משולב מטה רוטור The Art of the Helicopter by John Watkinson, Butterworth-Heinemann, 2003. ISBN 9780080472034. כאשר במרבית המסוקים אזור הגישה הבטוח הוא דווקא מהצדדים ערך זה הוא קצרמר בנושא מסוקים. אתם מוזמנים לתרום לוויקיפדיה ולהרחיב אותו.
ג'וזפינה פסקווה

ג'וזפינה פסקווה (באיטלקית: Giuseppina Pasqua ‏ 24 באוקטובר 1851 פרוג'ה - 24 בפברואר 1930, בודריו באזור בולוניה) הייתה זמרת מצו-סופרן איטלקייה, שנודעה כזמרת אופרה בעלת קול עדין וטכניקה בטוחה. תפקיד של מיסיס קוויקלי באופרת פלסטף נכתב בשבילה במיוחד. ג'וזפינה פסקווה נולדה למשפחה מבוססת. היא התחילה לשיר בגיל 13 ולמדה בקונסרבטוריון המקומי. בשנת 1868 היא הופיעה לראשונה באופרה נשף המסכות בתיאטרון המקומי. בשנת 1872 היא הופעה לראשונה על במת לה סקאלה. בהיותה במילאנו ג'וזפינה פסקווה למדה אצל לואיג'יה אבאדיה ובעקבות כך החליפה את קולה מסופרן קולורטורה למצו-סופרן. בשנת 1876 היא שרה בפרמיירה של כוחו של גורל בנאפולי. בשנת 1877 הייתה לה הצלחה גדולה באאידה בתיאטרון של בולוניה. בשנים 1878–1879 היא שרה על במת תיאטרון בולשוי במוסקבה, בית האופרה המלכותית, קובנט גארדן והאופרה הממלכתית של בוואריה. במשך שנות ה-80 של המאה ה-19 ג'וזפינה פסקווה שרה באופרה של ברצלונה ובהמשך באופרה של מדריד. בסוף המאה ה-19 היא חזרה לאיטליה והמשיכה להופיע באופרות שונות. מדיה וקבצים בנושא ג'וזפינה פסקווה בוויקישיתוף קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Polarsun Century

Polarsun Century היא מכונית מסחרית מתוצרת יצרנית הרכב הסינית "פולארסאן מכוניות" אשר יוצרה בין השנים 2005–2009 דגם "Polarsun Century" התבסס על דגם "Toyota HiAce" (אנ') (דור רביעי) מתוצרת יצרנית הרכב היפנית טויוטה. הוא בעל 4 דלתות - 2 דלתות קדמיות, 1 דלת צד, 1 דלת אחורית. ברכב הותקן מנועי בנזין מתוצרת טויוטה עם נפח 2.2 ליטר, 2,7 ליטר. היה ניתן להזמין את המכונית עם הנעה אחורית 4x2 או הנעה כפולה 4x4. דגם "Polarsun Century" צולם בסרט הדוקומנטרי "Wu yue tian zhui meng 3DNA" (2011). בשנת 2007 500 יחידות נמכרו לדרום אפריקה. הייצור הופסק בשנת 2009. דגם "Polarsun Century" דגם "Polarsun Century" דגם "Polarsun Century" דגם "Polarsun Century" דגם "Polarsun Century" דגם "Polarsun Century" מדיה וקבצים בנושא Polarsun Century בוויקישיתוף דגמי "Polarsun Century" - מיניבוס en.wheelsage.org/polarsun/cars דגם "Polarsun Century" בסרט "Wu yue tian zhui meng 3DNA" imcdb.org/vehicle_444927-Polarsun-Century-2005
עינו של הגולם

עינו של הגולם (באנגלית: The Golem's Eye) הוא ספר פנטזיה, השני בטרילוגיית ברטימאוס מאת הסופר הבריטי ג'ונתן סטראוד. כמו שאר הספרים בטרילוגיית ברטימאוס, עינו של הגולם מתרחש בלונדון מודרנית, אבל בעולם שבו קסם הוא דבר רגיל, והקוסמים הם החברה הגבוהה. למעשה, רוב הקוסמים הם בעמדות כוח. הם מרכיבים את הממשלה, ומתייחסים אל פשוטי-העם כנחותים. הדמות הראשית היא נתנאל, קוסם שעובד בשביל הממשלה במשרד הפנים. העוזר שלו הוא השד העוקצני ברטימאוס. ביחד הם מנסים לגלות את הסוד שמאחורי מחתרת פשוטי-העם והיצור שמסתובב ברחבי לונדון. הספר מתחיל שנתיים לאחר האירועים בספר הקמיע מסמרקנד. נתנאל הוא שוליה של שרת הביטחון (ג'סיקה וויטוול), ועובד כממלא מקום של שר הפנים למרות גילו הצעיר (ארבע-עשרה). כשהספר מתחיל, הוא מנסה לתפוס קבוצה של פשוטי-עם, המכונה גם המחתרת. לנתנאל כמעט אין מידע עליהם, אך הוא יודע שמות של שלושה מחברי הקבוצה: קיטי, פרד וסטנלי. הוא מנסה לחפש את השלושה אך לא מצליח. הוא מזמן כמה שדים נמוכי דרג ושולח אותם למצוא מידע על המחתרת, אבל הם לא מוצאים דבר. קיטי ג'ונס במשימה בשביל המחתרת, ושוקעת בזיכרונות מהעבר. היא נזכרת בילדותה, כשהייתה משחקת קריקט עם חבר שלה, ג'קוב. יום אחד, היא בטעות פגעה עם הכדור בחלון של מכונית של קוסם. הקוסם יצא מהמכונית וציווה על השד שלו לעשות "פחמץ השחור" - התקפת קסמים על קיטי וג'קוב. קיטי מוערת מהרהוריה על ידי פרד וסטנלי (חברי המחתרת), בהפסקה שבמופע. הם עוזבים את התיאטרון והולכים לחנות קרובה שמוכרת שטיחים לקוסמים. הם פורצים לחנות, גונבים מסמכים וחפצים קסומים ומבעירים את המקום. הם חוזרים ישר להצגה, בדיוק כשההפסקה נגמרת. בלונדון מתחילים להתרחש דברים מוזרים. כמה חנויות נפרצות, וכל מי שהיה בהן נרצח. נתנאל חוקר את המקרה, ומגלה שגם שישה שוטרים ושמונה שדים נהרגו. רוב הממשלה מאשימה את המחתרת, אך נתנאל חושב אחרת. ג'סיקה וויטוול נקראת לפגישה עם ראש הממשלה, ונתנאל בא איתה. ראש הממשלה מורה לנתנאל למצוא את המחתרת ולהפסיק את פעולותיה. נתנאל חוזר הביתה ומחליט לזמן שוב את ברטימאוס. הוא מורה לברטימאוס למצוא את התוקף, לזהות אותו, ולהשמיד אותו אם אפשר. לאחר מכן, העלילה חוזרת לקיטי ולזיכרונותיה. לאחר שנפגעו מהפחמץ השחור, קיטי וג'קוב נשלחו לבית החולים. ג'קוב נשרף כולו, אבל קיטי יצאה כמעט ללא פגיעה - בזכות העמידות שלה לקסמים, שעדיין לא ידעה עליה. קיטי מנסה לתבוע את הקוסם, אבל היא מגלה מהר שבית המשפט מנוהל גם הוא על ידי קוסמים, שמצדיקים מיד את הקוסם שפגע בה ובג'קוב. היא מואשמת בניסיון לשוד של הקוסם, ונאלצת לשלם 600 דולר. כשקיטי עוזבת את בית המשפט, ניגש אליה אדם זקן, שמבקש ממנה שתפגוש אותו יותר מאוחר, והוא ייתן לה את הכסף בשביל בית המשפט. קיטי נפגשת עם האיש, הוא נותן לה את הכסף וגם מציע לה להצטרף למחתרת. קיטי, שנפגעה מהקוסמים, מסכימה. לקראת סוף הספר מתגלה שהיצור המסתורי הוא גולם. בעזרת המטה של גלדסטון מנסה נתנאל להרוס אותו, אך מעלף את עצמו. הגולם מתקרב אל נתנאל, אך קיטי קופצת עליו, ומוציאה את מגילת ההחייאה. הגולם נעצר, ואז מתחיל ללכת לעבר האדון שלו. לבסוף, הוא ניגש לבניין הממשלה, ובצעד האחרון הוא מתרסק על מפקד המשטרה, הנרי דובאל. עינו של הגולם, באתר OCLC (באנגלית)
ויליאם וריטי

קלווין ויליאם וריטי הבן (באנגלית: Calvin William Verity Jr.‏ 26 בינואר 1917 – 3 בינואר 2007) היה איש ממשל ותעשיין אמריקאי, שכיהן כמזכיר המסחר של ארצות הברית בשנים 1987–1989 תחת ממשלו של הנשיא רונלד רייגן. וריטי נולד בעיר מידלטאון, השוכנת בדרום-מערב אוהיו, לקלווין ויליאם וריטי ורעייתו אובריאן וריטי. כאשר היה תלמיד בפנימייה היוקרתית צ'וט שבקונטיקט, חלק חדר עם ג'ון פיצג'רלד קנדי, מי שלימים יהיה נשיא ארצות הברית. את לימודיו התיכוניים סיים במאקדמית פיליפס אקסטר. אחרי ששירת בצי ארצות הברית, היה לבוגר אוניברסיטת ייל. במשך רוב נתיבתו המקצועית בתעשיית הפלדה, עבד וריטי עבור חברת "ארמקו פלדה", תאגיד אשר נוסד בידי סבו ג'ורג' מ. וריטי. את עבודתו בתאגיד זה החל בשנת 1940, ופרש ממנו בשנת 1982. בשנים 1980–1981, שימש וריטי כיושב ראש לשכת המסחר של ארצות הברית. ב-1981 הוא כיהן כיו"ר כוח המשימה הדו-מפלגתי של הנשיא רייגן ליוזמות המגזר הפרטי (PSI). ב-1983 הוא מונה לחבר במועצה המייעצת של PSI ולאחר מכן כיהן כחבר במועצת המנהלים של PSI. בין השנים 1979–1984 הוא כיהן כיו"ר המועצה הכלכלית המסחרית של ברית המועצות וארצות הברית, מועצה פרטית של אנשי עסקים אמריקאים וסובייטיים. ביולי 1987 נהרג מזכיר המסחר המכהן, הווארד בולדרייג' בעקבות תאונת רודיאו, ווריטי הועמד על ידי הנשיא רייגן להחליפו. במהלך כהונתו של וריטי במחלקת המסחר של ארצות הברית, הוא ייסד את היכל התהילה של המסחר ב-1988 במטרה לחלוק כבוד אל העובדים המצטיינים של המחלקה. באותה השנה הוא גם יצר את משרד המסחר והחלל על מנת לתמוך במועצת החלל הלאומית של משרד הרשות המבצעת של נשיא ארצות הברית. משרד זה היה גרסה מוקדמת של המשרד למסחור החלל, משרד שנוסד במטרה לקדם את השימוש המסחרי היעיל בחלל החיצון. על פי העיתונאי ג'ונתן חייט מהעיתון "ניו ריפבליק", שמר וריטי את הרומן "מרד הנפילים" מאת איין ראנד על שולחנו, כולל השורה "האיכות של עשיית עבודתך [...] הוא המדד היחיד של הערך האנושי", מה שהיווה השראה לכהונתו של וריטי כמזכיר המסחר. וריטי הלך לעולמו ב-3 בינואר 2007 כתוצאה מסיבוכים שנוצרו בעקבות דלקת ריאות, בעיירה ביופורט שבקרוליינה הדרומית. וריטי היה בן 89 במותו. רעייתו, פגי וריטי מתה כשמונה שנים לפניו, ב-20 בינואר 1999, בגיל 81. הוא נקבר בבית העלמין וודסייד שבעיירת הולדתו מידלטאון, אוהיו. מדיה וקבצים בנושא ויליאם וריטי בוויקישיתוף ויליאם וריטי, באתר "Find a Grave" (באנגלית) Calvin VERITY Jr.'s Obituary on The Cincinnati Enquirer, באתר The Cincinnati Enquirer‏, 5 בינואר 2007 (באנגלית) AP‏, C. William Verity Jr., Former Commerce Secretary, 89, Dies, באתר הניו יורק טיימס, 6 בינואר 2007 (באנגלית)
דין פריס

דין פריס (באנגלית: Dean Farris; נולד בשנת 1997) הוא שחיין אמריקאי, אלוף המכללות במשחה ל-100 יארד חופשי (2019) ובמשחה ל-100 יארד גב (2019) ושיאן העולם (2019) במשחה ל-200 יארד חופשי. פריס גדל באטלנטה, ג'ורג'יה והתאמן בהדרכתו של מייק נורמנט. הוא לומד ושוחה באוניברסיטת הרווארד. באליפות המכללות שנערכה באינדיאנפוליס טקסס בסוף מרץ 2017 סיים פריס רביעי במשחה ל-200 יארד חופשי 1:32.25 דקות. נוסף לכך, הוא סיים במקום 14 במשחה ל-200 יארד גב בתוצאה של 1:40.89 דקות באליפות המכללות שנערכה במינסוטה מיניאפוליס בסוף מרץ 2018 קבע פריס במשחה ל-200 יארד חופשי, כשחיין ראשון במשחה שליחים 4x200 יארד חופשי, שיא אישי חדש של 1:30.55 דקות. במשחה ל-200 יארד חופשי הוא סיים שישי בתוצאה של 1:32.12 דקות. נוסף לכך, הוא סיים במקום שביעי במשחה ל-200 יארד גב בתוצאה של 1:40.37 דקות. באליפות ארצות הברית שנערכה באירוויין, קליפורניה בסוף יולי אותה שנה הוא סיים במקום שישי במשחה ל-100 מטר גב בתוצאה של 54.21 שניות, במקום 14 במשחה ל-50 מטר גב בתוצאה של 25.84 שניות, במקום 14 במשחה ל-50 מטר חופשי בתוצאה של 22.62 שניות, במקום 16 במשחה ל-100 מטר חופשי בתוצאה של 49.08 שניות ובמקום 17 במשחה ל-200 מטר חופשי בתוצאה של 1:48.27 דקות. באליפות המכללות שנערכה באוסטין טקסס בסוף מרץ 2019 זכה פריס בשתי מדליות זהב, במחשהל-100 יארד חופשי בתוצאה של 40.80 שניות, התוצאה השלישית בטיבה בהיסטוריה אחרי קיילב דרסל (39.90 שניות) וולדימיר מורוזוב (40.76 שניות) ובמשחה ל-100 יארד גב בתוצאה של 43.66 שניות, התוצאה השנייה בטיבה בהיסטוריה אחרי שיא העולם של ראיין מרפי (43.49 שניות). הוא קבע ביום הראשון של האליפות במשחה ל-200 יארד חופשי, כשחיין ראשון במשחה שליחים 4x200 יארד חופשי, שיא עולם חדש של 1:29.15 דקות, שיפור לשיאו בן השנה של טאונלי האס (1:29.50 דקות). נוסף לכך, האו סיים במקום שישי במשחה ל-50 יארד חופשי בתוצאה של 19.02 שניות. בשלב המוקדמות הוא קבע תוצאה של 18.92 שניות. 50 מטר חופשי: 22.62 שניות (2018) 100 מטר חופשי: 48.52 שניות (2018) 200 מטר חופשי: 1:47.94 דקות (2018) 50 מטר גב: 25.70 שניות (2018) 100 מטר גב: 54.21 שניות (2018) 200 מטר גב: 2:02.91 דקות (2018) 50 יארד חופשי: 18.92 שניות (2019) 100 יארד חופשי: 40.80 שניות (2019) 200 יארד חופשי: 1:29.15 דקות (2019) שיא עולם 100 יארד גב: 43.66 שניות (2019) 200 יארד גב: 1:38.99 דקות (2018) דין פריס, באתר SwimSwam (באנגלית) Sutherland, James, "Dean Farris Shatters American, NCAA Records in 200 Freestlye-1:29.15", Swimswam, March 27, 2019 (באנגלית)
סלמון אקווה-אדוונטג'

סלמון אקווה-אדוונטג' (באנגלית: Salmon AquAdvantage) הוא השם המסחרי של דגי סלמון אטלנטי מהונדסים גנטית. זן זה של דג הסלמון פותח על ידי חברת אקווה-באונטי טכנולוגיות בשנת 1989 על ידי הוספת גן הורמון הגדילה של הסלמון הגמלוני הפסיפי, יחד עם גן מהדג Ocean pout, לגנים של הסלמון האטלנטי. שני גנים אלה מאפשרים לסלמון אשר הונדס גנטית לגדול כל השנה במקום רק במהלך האביב והקיץ. המטרה העיקרית לכך שדג הסלמון האטלנטי הונדס גנטית הייתה על מנת להגדיל את המהירות שבה הדגים גדלים מבלי להשפיע על גודלו הסופי או תכונות אחרות. דג הסלמון הונדס גנטית כך שיגיע לגודל המרבי במהירות כפולה מסלמון רגיל שגדל בחוות דגים (16 עד 18 חודשים במקום שלוש שנים). הנתון האחרון מתייחס לזנים ששיעור הצמיחה שלהם כבר השתפר פי 2 כתוצאה מריבוי סלקטיבי. דג ה"סלמון אקווה-אדוונטג'" הוא בעל החיים הראשון שמהונדס גנטית אשר משווק כפריט מזון. GloFish אורגניזם מהונדס גנטית הנדסה גנטית סלמון על מצע גנטיקה | זווית הייתם אוכלים סלמון משובט?, באתר גלובס, 23 במאי 2013 ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
3D Monster Maze

3D Monster Maze (תרגום חופשי לעברית: מבוך תלת-ממדי עם מפלצת) הוא משחק מחשב פותח על ידי מלקולם איוונס בשנת 1981, מיועד לסינקליר ZX81 מורחב זיכרון ל-16KB. המשחק הופץ על ידי J.K. Greye Software בתחילת 1981, ופורסם שנית יותר מאוחר אותה שנה על ידי חברת הזנק של איוונס עצמו, New Generation Software. בעוד התמונה ברזולוציה נמוכה, מורכבת מתווים, זה היה המשחק הראשון בתלת-ממד למחשב ביתי כלשהו. ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
קוקיין

האם התכוונתם ל... ארץ קוקיין – ארץ העוגות, ארץ מיתית של ימי הביניים, שבה ניטלו כל הקשיים של חיי האיכר וכל מזון וצורך סופקו בן רגע ובלא כל מאמץ בריין קוקיין – נגיד בנק אנגליה בשנים 1918–1920 תסמונת קוקיין – מחלה אוטוזומלית קוקיין (זמר) – זמר אמריקאי
Dridex

דרידקס (באנגלית: Dridex מוכר גם כ-Bugat ו-Cridex) היא נוזקה הנשלחת אל מוסדות פיננסיים באמצעות הודעות דואר אלקטרוני המכילות קישורים לאתרים מתחזים וקובצי xlsx ו-docx זדוניים. היא הופצה בין היתר על ידי "Necurs botnet". הנוזקה פותחה על ידי Necurs Dridex במטרה לגנוב נתונים פיננסים מחשבון של הקורבן ובעזרתם לבצע עסקאות במסגרת הונאות אשראי. הקבצים המצורפים לתכתובת הדואר האלקטרוני מכילים קוד מאקרו זדוני בעזרתו ניתן להריץ ותהליכי מערכת, להוריד את הנוזקה, להתחבר אל שרת שליטה ובקרה (C&C) ולהעביר אליו נתונים. לאחר ההדבקה הראשונית הנוזקה מפעילה רישום הקשות לזיהוי ורישום המקשים שנלחצו על ידי הקורבן ושולחת אותם אל התוקף. הנוזקה הדביקה מחשבים ביותר מ-20 מדינות בעולם ובאמצעותה בוצעו הונאות בהיקף של 20 מיליון ליש"ט בבריטניה ו -10 מיליון דולר בארצות הברית. אותר ווריאנט חדש של פוגען Dridex, באתר מערך הסייבר הלאומי (בעברית) מידע על הנוזקה באתר Symantec (באנגלית) מידע על הנוזקה באתר ה-Cert האמריקאי (באנגלית) Catalin Cimpanu, Dridex Banking Trojan Will Soon Target Crypto-Currency Wallets, softpedia (באנגלית) Someone Hijacks Botnet Network & Replaces Malware with an Antivirus, The Hacker News — Cyber Security and Hacking News Website (באנגלית) Dridex banking malware adds a new trick, PCWorld, ‏2016-01-19 (באנגלית) The Dridex Banking Trojan: an ever-evolving threat, www.kaspersky.com ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
Zotye T300

Zotye T300 הוא קרוסאובר מתוצרת יצרנית הרכב הסינית Zotye Auto (אנ') (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצר משנת 2016 ועד היום. 5 דלתות. 5 נוסעים. מנוע קדמי. מנוע בנזין - 1.5 ליטר. מנוע הנעה קדמית. תכולת מכל דלק - 48 ליטר. מחיר היחידה מדגם "Zotye Z700" בסין עמד על 60,80-80,000 רנמינבי (שנת 2016). דגם "Zotye T300" דגם "Zotye T300" דגם "Zotye T300" דגם "Zotye T300" דגם "Zotye T300" דגם "Zotye T300" דומי X5 Zotye T500 Zotye T700 Zotye T700 Zotye Z100 Zotye Z300 Zotye Z500 מדיה וקבצים בנושא Zotye T300 בוויקישיתוף Zotye T300, סרטון באתר יוטיוב דגם "Zotye T300" carnewschina.com/2016/05/03/zotye-t300-suv-concept-unveiled-on-the-beijing-auto-show דגם "Zotye T300" carnewschina.com/2017/04/12/this-is-the-zotye-t300-compact-suv-for-the-chinese-auto-market דגם "Zotye T300" carnewschina.com/2016/12/05/zotye-t300-suv-to-launch-in-china-in-q1-2017 דגם "Zotye T300" - מפרט טכני chinamobil.ru/eng/zotye/t300